ΣΥΝΘΗΚΗ μεταξύ του Βασιλείου του Βελγίου, του Βασιλείου της Δανίας, της Ομοσπονδιακής Δημοκρατίας της Γερμανίας, της Γαλλικής Δημοκρατίας, της Ιρλανδίας, της Ιταλικής Δημοκρατίας, του Μεγάλου Δουκάτου του Λουξεμβούργου, του Βασιλείου των Κάτω Χωρών, του Ηνωμένου Βασιλείου της Μεγάλης Βρεταννίας και Βορείου Ιρλανδίας (Κρατών μελών των Ευρωπαϊκών Κοινοτήτων) και της Ελληνικής Δημοκρατίας περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και την Ευρωπαϊκή Joim|tgta Ατομικής Ενέργειας - Προοίμιο.

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979.

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΔΑΝΙΑΣ,

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ,

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ,

Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ,

Ο ΠΡΟΕΔΡΟΣ ΤΗΣ ΙΡΛΑΝΔΙΑΣ,

Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ,

Η ΑΥΤΟΥ ΒΑΣΙΛΙΚΗ ΥΨΗΛΟΤΗΣ Ο ΜΕΓΑΣ ΔΟΥΞ ΤΟΥ ΛΟΥΞΕΜΒΟΥΡΓΟΥ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ,

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,

ΜΕ ΕΝΙΑΙΑ βούληση να συνεχίσουν την πραγματοποίηση των στόχων της συνθήκης περί ιδρύσεως της Ευρωπαϊκής Οικονομικής Κοινότητος και της συνθήκης περί ιδρύσεως της Ευρωπαϊκής Κοινότητος Ατομικής Ενέργειας,

ΑΠΟΦΑΣΙΣΜΕΝΟΙ, κατά το πνεύμα των συνθηκών αυτών, να οικοδομήσουν επί των βάσεων που ήδη ετέθησαν μία διαρκώς στενότερη ένωση των ευρωπαϊκών λαών.

ΕΠΕΙΔΗ το άρθρο 237 της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 205 της συνθήκης περί ιδρύσεως της Ευρωπαϊκής Κοινότητος Ατομικής Ενέργειας προσφέρουν στα Ευρωπαϊκά Κράτη τη δυνατότητα να γίνουν μέλη των Κοινοτήτων αυτών,

ΕΠΕΙΔΗ η Ελληνική Δημοκρατία εζήτησε να γίνει μέλος των Κοινοτήτων αυτών,

ΕΠΕΙΔΗ το Συμβούλιο των Ευρωπαϊκών Κοινοτήτων, αφού έλαβε τη γνώμη της Επιτροπής, εξεφράσθη υπέρ της προσχωρήσεως του κράτους αυτού,

ΑΠΟΦΑΣΙΣΑΝ να καθορίσουν με κοινή συμφωνία τους όρους προσχωρήσεως και τις προσαρμογές που πρέπει να γίνουν στις συνθήκες περί ιδρύσεως της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενέργειας και όρισαν προς το σκοπό αυτόν ως πληρεξουσίους:

Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ

τους κ. Wilfried MARTENS,

Πρωθυπουργό·

κ. Henri SIMONET,

Υπουργό των Εξωτερικών·

κ. Joseph VAN DER MEULEN,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΔΑΝΙΑΣ

τους κ. Niels Anker KOFOED,

Υπουργό Γεωργίας·

κ. Gunnar RIBERHOLDT,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ

τους κ. Hans-Dietrich GENSCHER,

Ομοσπονδιακό Υπουργό των Εξωτερικών·

κ. Helmut SIGRIST,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ

τους κ. Κωνσταντίνο ΚΑΡΑΜΑΝΛΗ,

Πρωθυπουργό·

κ. Γεώργιο ΡΑΛΛΗ,

Υπουργό των Εξωτερικών·

κ. Γεώργιο ΚΟΝΤΟΓΕΩΡΓΗ,

Υπουργό Ανευ Χαρτοφυλακίου, επί των σχέσεων μετά των Ευρωπαϊκών Κοινοτήτων·

Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ

τους κ. Jean FRANΗOIS-PONCET,

Υπουργό των Εξωτερικών·

κ. Pierre BERNARD- REYMOND,

Υφυπουργό των Εξωτερικών·

κ. Luc de la BARRE de NANTEUIL,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Ο ΠΡΟΕΔΡΟΣ ΤΗΣ ΙΡΛΑΝΔΙΑΣ

τους κ. John LYNCH, Πρωθυπουργό·

κ. Michael O'KENNEDY,

Υπουργό των Εξωτερικών·

κ. Brendan DILLON,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ

τους κ, Giulio ANDREOTTI,

Πρόεδρο του Υπουργικού Συμβουλίου·

κ. Adolfo BATTAGLIA,

Υφυπουργό των Εξωτερικών·

κ. Eugenio PLAJA,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Η ΑΥΤΟΥ ΒΑΣΙΛΙΚΗ ΥΨΗΛΟΤΗΣ Ο ΜΕΓΑΛΟΣ ΔΟΥΞ ΤΟΥ ΛΟΥΞΕΜΒΟΥΡΓΟΥ

τους κ. Gaston THORN,

Πρόεδρο της Κυβερνήσεως, Υπουργό των Εξωτερικών·

κ. Jean DONDELINGER,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ

τους κ. Ch. A. van der KLAAUW,

Υπουργό των Εξωτερικών·

κ. J. H. LUBBERS,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ

τους Lord CARRINGTON,

Υπουργό Εξωτερικών και Υποθέσεων Κοινοπολιτείας·

Sir Donald MAITLAND,

Πρέσβυ, Μόνιμο Αντιπρόσωπο στις Ευρωπαϊκές Κοινότητες·

ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους τα οποία ευρέθησαν εν τάξει,

ΣΥΝΕΦΩΝΗΣΑΝ επί των ακολούθων διατάξεων: